Ангел Попов
Предпролетно

chitanka.info

След вихри снежни в януари

и леден мраз през февруари

настъпи март, перчем развял,

за китна пролет закопнял.

Южнякът зимни бури гони

далеч от родни небосклони

и с глас приятелски шепти:

„Човече, с мене полети!“

Бих искал, вятърко любезни,

напук на пропасти и бездни,

надмогнал всички теглила

да литна с пролетни крила!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.